**Zapisnik 12. sjednice Školskog odbora Industrijsko-obrtničke škole Virovitica**

**održane u srijedu 27. travnja 2022. godine u 18.00 sati u školskoj knjižnici**

**Prisutni članovi Školskog odbora:** Silvija Pošta, Ivan Mađerčić, Goran Horvat, Inga Vampovac-Rebić i Željana Hrgović-Šolc.

**Odsutni članovi**: Sanja Kirin i Živana Dutković-opravdano odsutne.

**Ostali prisutni**: Vladimir Reider, ravnatelj škole i Renata Domitrović, tajnica škole kao zapisničar.

Predsjednica Školskog odbora Silvija Pošta (u daljnjem tekstu predsjednica) pozdravila je prisutne. Utvrdila je prisutnost pet članova Školskog odbora i mogu se donositi pravovaljane odluke. Zamolila je prisutne da iznesu primjedbe na zapisnik 11. sjednice Školskog odbora. Primjedbi na zapisnik nije bilo. Članovi su jednoglasno prihvatili zapisnik 11. sjednice Školskog odbora. Predsjednica je predložila dnevni red:

1. Usvajanje zapisnika s prethodne sjednice
2. Otvaranje prijava pristiglih na natječaj za imenovanje ravnatelja/ravnateljice Škole
3. Utvrđivanje kandidata koji ispunjavaju uvjete natječaja za ravnatelja/ravnateljicu Škole
4. Upućivanje liste kandidata Nastavničkom vijeću, Skupu radnika i Vijeću roditelja na donošenje stajališta u postupku natječaja za imenovanje ravnatelja/ravnateljice Škole
5. Razno

Primjedbi nije bilo i predsjednica je pozvala članove na glasovanje o predloženom dnevnom redu. Predsjednica je utvrdila da je dnevni red prihvaćen jednoglasno.

Otvorila je raspravu po točkama utvrđenog dnevnog reda.

Ad1)

Kratkim obrazloženjem o zapisniku s prethodne sjednice tajnica je upoznala članove Školskog odbora, te su članovi jednoglasno utvrdili da nema nikakvih primjedbi i da je zapisnik jednoglasno usvojen.

Ad2 )

Škola je raspisala natječaj za imenovanje ravnatelja/ravnateljice Škole 6. travnja 2022. godine i objavila na mrežnim stranicama škole i u „Narodnim novinama br. 43/2022“. Na natječaj za radno mjesto ravnatelja/ravnateljice Škole zaprimljena je samo jedna prijava koja je je otvorena pred članovima Školskog odbora.

Primjedbi nije bilo i predsjednica je pozvala članove na glasanje.

Članovi Školskog odbora jednoglasno su utvrdili da nema nikakvih primjedbi.

Ad 3)

Pošto je pristigla samo jedna prijava, te nakon otvaranja kuverte utvrđeno je da kandidat pravodobno i u zakonskom roku predao svu dokumentaciju i da ispunjava sve nužne uvjete koji su prethodili u gore navedenom natječaju ustanovljeno je da prijava potpuna. Članovi školskog odbora nisu imali primjedbi i glasovali su jednoglasno o utvrđivanju kandidata koji ispunjava uvjete natječaja za ravnatelja/ravnateljicu Škole.

Ad 4)

Nakon utvrđenog stanja o pristigloj dokumentaciji kandidata za imenovanje ravnatelja/ravnateljice Škole članovi Školskog odbora donijeli su jednoglasnu odluku da nije potrebno izvršiti bodovanje dodatnih kompetencija iz razloga što imamo samo jednoga prijavljenog kandidata. Samim time članovi Školskog odbora jednoglasno su donijeli odluku da se lista kandidata s jednim članom uputi na Nastavničko vijeće, Skup radnika i Vijeće roditelja na donošenje stajališta u postupku natječaja za imenovanje ravnatelja/ravnateljice Škole.

Ad5)

Pitanja više nije bilo. Sjednica je završena u 18:40 sati.

Zapisničar: Predsjednik Školskog odbora:

Renata Domitrović, dipl. iur Silvija Pošta, prof.

KLASA: 003-06/22-01/7

URBROJ: 2189-35-01-22-2

Virovitica, 20. travnja 2022.